# Bystrý potok (prítok Riečky)

### Z Wikipédie

Bystrý potok je potok v Podpoľaní, v severnej časti okresu Detva. Je to pravostranný prítok Riečky a má dĺžku 7 km. Pramení v pohorí Poľana, v podcelku Vysoká Poľana, na južnom svahu vrchu Poľana (1 457,8 m n. m.) a východne od sedla Priehybina (1 281 m n. m.) v nadmorskej výške cca 1 310 m n. m. Tečie v podstate severojužným smerom, na hornom toku vytvára 23 metrov vysoký vodopád (PP Vodopád Bystré), potok tu prepadáva cez andezitovú stenu, pričom sa jedná o jeden z najmohutnejších vodopádov v sopečných pohoriach Slovenska. Potom sa stáča viac na juhojuhovýchod, zľava priberá prítok z oblasti Bystrého a opäť tečie severojužným smerom. Ďalej tečie cez Detvianske predhorie, okrajom osady Bystré-Vrátka, kde sprava priberá kratší prítok. Pokračuje lazníckou oblasťou mesta Hriňová, popri jej časti Krivec I., stáča sa na juhovýchod a na území mesta, vo Zvolenskej kotline sa v nadmorskej výške okolo 485 m n. m. vlieva do Riečky.

Zdroj: "http://sk.wikipedia.org../../../b/y/s/Bystr%C3%BD_potok_%28pr%C3%ADtok_Rie%C4%8Dky%29_3945.html"

Kategórie: Potoky na Slovensku | Články bez interwiki

##### Views

- Článok
- Diskusia
- Aktuálna verzia

##### Hľadaj